EMOR  , et internetireklaami maht kasvas möödunud aastal Eestis 66%, moodustades 66 miljonit krooni [huvitav kas peaks siia mõne 666 teemalise nalja panema?]. Kogu meediareklaamiturust moodustab see 4,8%.    Halb on see,  et 66 miljonit on siiski väga väike raha. Headele inimestele palkadeks makstes jätkub sellest täpselt 132 inimese palkamiseks. See on 66 kahemehefirmat või siis 13,2 piskest 10 töötajaga ettevõtet. Või mõned suured. Palk pole ainus kulu ja tegelikult on ruumi seega veelgi vähemale hulgale firmadele. Turg on Eestis pisike ja kitsas. Internetiäri tegemine on seetõttu umbes sama raske kui meie kliimas edukas põllumajandus - loodus on teatud piirid ette pannud.    Hea on see, et 4,8% pealt annab veel  kasvada palju. Inglismaal on veebireklaami osakaal juba üle 10% kogu turust. Samuti kasvab majanduskasvu puhul kogu reklaamiturg.    Halb on ka see, et enamus sellest 66 miljonist läheb täna meediaagentuuride kaudu 10 suurima veebisaidi kätte. Väikestele ja keskmistele veebifirmadele, veel vähem startupidele jääb imepisike osa.    Hea on jällegi see, et väikestel ja keskmistel firmadel on oskusliku tegutsemise puhul võimalik oma turuosa kõvasti suurendada. Samas nõuab see muutusi nii  veebiteenuste, meediaagentuuride kui ka turundusjuhtide hulgas. Lihtne see kindlasti pole ja äkilisi muutusi ei tasu loota. 2007. aasta saab oma struktuurilt olema suhteliselt sarnane möödunud aastale.